
RED FLAGS

· За да е налице нередност по смисъла на чл. 2 (31) от Регламент № 2021/1060, е необходимо кумулативно наличие на три елемента : 

а) действие или бездействие на икономически оператор, 


б) което води до нарушение на правото на европейския съюз или на националното право, свързано с неговото прилагане, и


в) има или би имало като последица нанасянето на вреда на общия бюджет на съюза, като се отчете неоправдан разход в общия бюджет.

· „Съмнение за измама" е нередност, даваща основание за образуване на административно или съдебно производство на национално ниво с цел да се определи съществуването на определено умишлено поведение, по-специално измама, така, както е посочено в член 1, параграф 1, буква "а" от Конвенцията от 26 юли 1995 г., приета на основание член К.3 от Договора за Европейския съюз, за защитата на финансовите интереси на Европейските общности, и представлява всяко умишлено действие или бездействие, свързано с:

• използването или представянето на фалшиви, грешни или непълни изявления или документи, които водят до злоупотреба или неправомерно използване на средства от общия бюджет на Европейските общности или бюджетите, управлявани от тях или от името на Европейските общности;

• неразкриване на информация в нарушение на конкретно задължение, със същия ефект;

• използването на такива средства за цели, различни от тези, за които те първоначално са били отпуснати.Сфери, застрашени от появата на измами и видове измами: Умишлена манипулация на финансовите отчети (напр. невярно отчетени приходи); всякакъв вид незаконно присвояване на материални или нематериални активи (напр. неправомерно възстановени разходи); корупция (напр. подкуп, подправяне на процеса на офериране - недеклариран конфликт на интереси, присвояване). 

Red Flags
„Червени флагове” във връзка с документална проверка
· Наличие на несъответствие на данните/информацията, представени/а в искането за Национален контрол (НК) с документите налични при бенефиера, както и на фактическите обстоятелства,  които следва да послужат като доказателство за реално извършените разходи.
· Наличие на несъответстия в данните/информацията относно автентичността на представените документи фактури, списъци за присъствие и други приложими документи, доказващи изпълнението на конкретна дейност, финансирана с безвъзмездна финансова помощ (БФП).
· Доказателства за несъразмерност между платената сума и доставките/ услугите/ СМР и/ или извършеното строителство по проекта.
· Договорите не отговарят на спецификите на дейностите и/или не съответстват на общите и специфичните цели на проекта.
· Подозрение за двойно финансиране: 
- дублирани финансови записи; 
- повтарящо се съдържание на продукти, присъстващи в различни дейности по проекта; 
- финансирани посредством два различни източника на БФП.
· Наличие на повече от един оригинален документ с различно съдържание или подозрение за замяна на доказателствения материал при отчитането на проектни дейности:
- представени няколко различни по съдържание договора, списъци или други доказателства; 
- идентични подписи (като формат и размер), поставени върху различни документи, които предполагат възможна фалшификация под формата на копие от компютърен принтер. 
· Липса на оригинални документи при отговорния партньор. 
· Документи, които не отговарят на съответното национално законодателство или не съдържат необходимите законово изискуеми реквизити.
„Червени флагове” по отношение на финансовото управление и нарушения на данъчното законодателство

· Липса на счетоводни записи.
· Частично счетоводство.
· Липса на отделно аналитично счетоводство.
· Несъответствие между стойността на фактурите и счетоводството. 
· Слаб или неприложен контрол върху изпълнението на дейностите и плащането на фактури.
· Изтрити или зачеркнати цифри, отписвания или ръчно написани суми, които не са подписани от упълномощеното лице.
· Подправени, копирани или очевидно променени подкрепящи документи.
· Договори с доставчици на стоки и услуги, които са договорили цена с ДДС, а във фактури, издадени от изпълнителя, данъкът не се начислява.
· Фактури и сметки, издадени от физически/ юридически лица/ компании, които не са вписани в търговския регистър и/или регистър БУЛСТАТ
· Индикации за промяна в обстоятелствата, декларирани от бенефициента относно наличието / липсата на икономически характер на дейностите.
· Липса на серийни номера върху фактурите и бележките за доставка/ приемо-предавателните протоколи за стоки, които обикновено съдържат серийни номера (техника, производствени линии и др.)
„Червени флагове” във връзка с проведена процедура за обществена поръчка
Конфликт на интереси (по смисъла на чл. 61 от Регламент (ЕС, Евратом) № 2024/2509 )

· Необяснимо или необичайно фаворизиране на конкретен изпълнител или доставчик. Конфликт на интереси може да възникне, когато служител на възложителя (ръководител, член на комисия за провеждане на процедурата, служител, участвал в подготовката и/или провеждането на конкретната процедура за възлагане на обществена поръчка) има недекларирани интереси във връзка с определена поръчка или изпълнител/ икономически оператор.

Съмнение за наличие на конфликт на интереси може да възникне, ако са налице едно или няколко от следните обстоятелства: 

· Необяснимо или необичайно фаворизиране на конкретен участник (налице са ограничителни изисквания и/или условия, даващи предимство на определени икономически оператори; налице са незаконосъобразно отстранени участници; участникът, определен за изпълнител, не отговаря на изискванията на възложителя; налице е неравно третиране на участниците в процедурата; не са установени всички нередовни или недействителни документи на отстранените участници в рамките на процедурата по чл. 54, ал. 7-13 от ППЗОП).
· Налице са признаци, че член на комисията за провеждане на процедурата или друг служител, имащ пряко отношение към провеждането й, упражняват стопанска дейност (например, в комисията за провеждане на процедурата за членове са определени външни за възложителя лица, подготовката на документацията за обществената поръчка е извършена от външни за възложителя лица).
· Налице са близки контакти (включително публично известни) между член на комисията за провеждане на процедурата или друг служител, имащ пряко отношение към провеждането на процедурата, и изпълнителя на поръчката.
· Лице, което участва в обединение или е дало съгласие и фигурира като подизпълнител в офертата на друг участник, е представил самостоятелна оферта.
· Налице е промяна на оферта след нейното подаване след изтичане на срока за получаване на офертите.
· Налице са възражения/жалби/ сигнали от други участници с твърдение за някои от индикаторите за измама;

· Участникът, определен за изпълнител, е допълвал/изменял офертата си след крайния срок за получаване на офертите, извън процедурата по чл. 54, ал. 7-13 от ППЗОП.
· Недеклариран конфликт на интереси: не е подадена или не е попълнена декларация за липса на конфликт на интереси.
· Разпределяне на пазари, например: 

· избраната оферта е твърде висока в сравнение с прогнозните разходи, публикуваните ценови листи, цените за сходни работи или услуги, или средните за сектора стойности и справедливите пазарни цени; 

· трайно завишени цени при всички оференти; 

· цените в офертите спадат при включването на нов участник;
· ротация на печелившите кандидати на регионален, професионален принцип или в зависимост от възлаганите работи; 

· неспечелили оференти се наемат като подизпълнители;
· необичайни характеристики в офертите ( печелившата оферта е на стойност точно под приемливия праг на цените, съвпадаща със заложените в бюджета цени, твърде висока, твърде близка, твърде отдалечена, съдържаща закръглени суми, непълна и т.н.);

· очевидни взаимовръзки между отделни участници, напр. съвпадащи адреси, персонал, телефонни номера и т.н.; 

· изпълнителят включва в офертата си подизпълнители, които участват като кандидати за главни изпълнители; квалифицирани потенциални изпълнители не подават оферти и стават подизпълнители или пък подал по-ниска оферта оферент се оттегля и става подизпълнител; 

· неуспелите кандидати не могат да бъдат намерени в интернет, нямат адрес и т.н. (с други думи са фиктивни);
· съглашателство при оферирането е установено в следните сектори и е също от значение за структурните фондове: полагане на асфалтови настилки, строителство на сгради, почистване дъното на водни източници и хранилища, електрическо оборудване, покриви, изхвърляне на отпадъци.)
· Участие на ротативен принцип (представят се допълващи оферти или се въздържат от участие, с цел да дадат възможност на всеки един от тях да представи най-ниска оферта на ротационен принцип. Ротацията може да бъде и по географски области — един изпълнител да получи цялата поръчка за пътищата в даден регион, а втори — в друг, или по вид на извършваните работи, по период от време, и т.н

· Небалансирано договаряне (офертите по определена позиция изглеждат неразумно ниски; - скоро след възлагането на поръчката биват внесени изменения с цел заличаване или промяна на изисквания, свързани с конкретни позиции; - налице са разлики между позициите в офертите и тези в действителния договор; - оферентът е лице, приближено на служители по договарянето, или е участвал в съставянето на спецификациите.)

· Манипулиране на оферти (при един зле контролиран процес на подаване на оферти служителите, натоварени с провеждането на тръжната процедура, могат да манипулират офертите след получаването им, за да осигурят избирането на фаворизирания кандидат (променяне, „изгубване“, анулиране на оферти въз основа на неверни твърдения за грешки в тръжните условия и т.н.). - други оференти са подали жалби; - недостатъчен контрол и неадекватни тръжни процедури; - индикации за внесени промени в офертите след получаването; - оферти са обявени за недействителни поради грешки; - квалифициран оферент е дисквалифициран по причини със съмнителна валидност; - въпреки че са получени по-малко от минималния брой оферти, не е открита нова тръжна процедура.)

· Изтичане на информация за офертите - недостатъчен контрол върху тръжните процедури, напр. неспазване на сроковете; - стойността на избраната оферта е съвсем малко по-ниска от тази на следващата най-ниска; някои оферти са отворени преждевременно; - приемани са оферти след крайния срок за подаване; - офертата, подадена след крайния срок, е избраната най-ниска оферта; - всички оферти са отхвърлени и е открита нова тръжна процедура; - през времетраенето на тръжната процедура избраният оферент контактува на лични начала със служители по договарянето по електронна поща или по друг начин.)

· Неоправдано възлагане на единствен изпълнител е възможно посредством разбиване на поръчките на по-малки поръчки, с цел да се избегнат праговете, изискващи задължително провеждане на тръжна процедура, с фалшиви основания за закупуване от единствен източник, съставяне на твърде конкретни спецификации, удължаване на срока на вече възложени договори вместо откриване на нова тръжна процедура. - извършване на покупки от единствен източник в размер над или непосредствено под праговете, изискващи провеждането на тръжна процедура; 

- поръчки, които преди са били възлагани със състезателна процедура, вече се възлагат без такава (без да е налице правно основание);
- наблюдава се разбиване на поръчките с цел избягване на праговете за възлагане с тръжна процедура;
- поканата за представяне на предложения е изпратена само до един доставчик на услуги
· Неоправдано разбиване на поръчки, например отделни договори за работи и материали, като всеки от тях е на стойност под прага, изискващ събиране на оферти;  поредни поръчки на стойност непосредствено под праговете.)

· Подправени спецификации (само един или малко на брой оференти отговарят на поканата за представяне на предложения; съществува сходство между спецификациите и продуктите или услугите на успешния кандидат; други оференти са подали жалби; - спецификациите са значително по-конкретни или по-широки в сравнение с предходни покани за представяне на предложения; наличие на необичайни спецификации; много на брой поръчки, възложени на един и същ изпълнител със състезателна тръжна процедура, възложителят определя даден продукт или услуга посредством търговска марка, а не с родово название.)

· Смесване на договори (даден изпълнител, извършващ работи по няколко сходни поръчки, може да фактурира едни и същи разходи, такси или разноски по няколко от тези поръчки, което води до припокриване на финансирането; представяне на едни и същи фактури във връзка с различни работи или договори; изпълнителят представя фактури от един и същ период за няколко работи.)
· Неспазване на спецификациите по договора (Сред примерите за такива схеми е използването на неотговарящи на стандартите строителни материали, компоненти с ниско качество, неполагане на изискваните основи при пътни инфраструктурни проекти и т.н. несъответствие между резултатите от изпитванията и проверките, от една страна, и изискванията и спецификациите по договора, от друга; липса на документи или сертификати от проведени изпитвания или проверки; ниско качество, незадоволително изпълнение и висок брой на подадени жалби; - разходните отчети на изпълнителя съдържат индикации, например, че изпълнителят не е закупил материалите, необходими за извършване на работите, не притежава или не е наел необходимото за работа оборудване или не разполага с необходимата работна ръка на мястото на извършване на дейностите (NB: извършването на подобна кръстосана проверка може да бъде особено полезно).)

· Подмяна на материали/стоки (подмяната на продукти се изразява в подмяна без знанието на възложителя на определените в спецификацията в договора продукти с други, с по-ниско качество; несъответствие между очакван и действителен вид; - идентификационните номера на продукта се различават от публикуваните или от каталожните номера, или не съответстват на системата за номериране; - съществени различия между прогнозните и действителните цени на материалите; - изпълнителят изостава от графика, но бързо наваксва; - необичайни или заличени серийни номера: серийните номера не съответстват на легитимната система за номериране на производителя; - инвентарните номера или описания или тези върху фактурите не съвпадат с условията в заявката за покупка)

· Фиктивен доставчик на услуги (доставчик-фантом) Даден служител оторизира плащания на фиктивен доставчик с цел присвояване на фондове. Изпълнителят регистрира фантомни дружества, чрез които да подаде допълващи оферти в рамките на схеми за съглашателство при офериране с цел да бъдат завишени цените или просто за генериране на фиктивни фактури. - доставчикът на услугите не може да бъде открит в нито един указател, в интернет, посредством Google, други търсачки и пр.; - не може да бъде открит адресът на доставчика на услугите; - доставчикът на услугата е предоставил грешен адрес или телефонен номер;)

· Фалшиви, завишени или дублиращи се фактури (даден изпълнител може съзнателно да представи фалшиви, съдържащи завишени суми или дублиращи се фактури, действайки самостоятелно или в съглашателство със служители по договарянето в резултат на корупционни действия.- фактурираните стоки или услуги не са инвентаризирани, нито осчетоводени; - липсват приемни протоколи за фактурирани стоки или услуги; - липсва заявка за покупка за фактурираните стоки или услуги, или пък същата е със съмнителна стойност; - в счетоводните книги на изпълнителя не е отразено, че работата е свършена или че необходимите разходи са направени; - цените върху фактурите, сумите, описанията на позициите или условията надвишават или не съответстват на позициите от договора, заявките за покупка, приемните протоколи, инвентарните или експлоатационни протоколи; - много на брой фактури на еднаква стойност, с един и същ номер, дата и т.н.; плащания в брой;)

· Непълно (порочно ценообразуване) (Порочното ценообразуване се проявява при договори, при които изпълнителят не декларира актуални, пълни и точни данни за разходите или ценообразуването в оферираните цени, което води до увеличаване на разходите по договора. Изпълнителят отказва, отлага представянето или не е в състояние да представи подкрепящи документи за разходите; - изпълнителят представя неадекватна или непълна документация; - неактуална информация за цените; - видимо високи цени в сравнение с други сходни договори, ценови листи или средните стойности за сектора.)

· Невярно ценообразуване (Даден изпълнител може да извърши измама, като преднамерено включва разходи, които са недопустими или които не могат да бъдат пряко или непряко отнесени към конкретен договор. Разходите за труд се манипулират посредством създаване на фиктивни работни графици, редуване на едни и същи графици или подкрепящи документи, или просто чрез фактуриране на завишени разходи за труд без представяне на разходооправдателни документи. - прекомерни или необичайни разходи за труд; - разходите за положен труд не са съвместими с напредъка по изпълнението; - видими промени в присъствените ведомости; - липсват присъствени ведомости; - разходи за едни и същи материали по повече от една поръчка; - непреките разходи се фактурират като преки.)

· При процедури за директно възлагане поканените да представят оферта кандидати са с регистрирана дейност, която не е относима към предмета/обекта на поръчката

· Печелившата оферта е твърде висока в сравнение с разчетите на разходите, публикуваните ценови листи, подобни или средни за индустрията;

· Информацията е непълна, идентична или сходна с друга оферта;

Червени флагове във връзка с разходи за труд и консултантски услуги

· Направени разходи за труд - различни начини на фактуриране; - внезапни и съществени промени във фактурирането; - спад в разходите по проекти/договори, чийто бюджет e надхвърлен или почти изчерпан; - висок брой служители прекласирани от „преки” към „непреки” и обратно; същите биват постоянно прекласирани от „преки” към „непреки” или обратно; - незадоволителен вътрешен контрол върху разходите за труд: например като присъствените листове на служителите се разписват предварително; попълват се от надзорниците; попълването става с молив или едва в края на периода на заплащане; действителните часове и суми неизменно съвпадат с предвидените по бюджет, или са близки до тях; - прибягва се до коригиращи записи в счетоводните книжа с цел разместване на разходи между договорите, научноизследователската дейност, дейността по търговско представителство; - фактурирането по чувствителни сметки расте или намалява значително; - отработеното време се фактурира различно от свързаните разходи за пътуване.)

· Невъзнаграден извънреден труд (Даден изпълнител може съзнателно да декларира фалшиви данни за извънредни часове труд, когато за извънредния труд не се дължи официална компенсация, като например допълнителен отпуск. Не са представени документи на трети страни. - от професионалните служители се изисква да полагат значително количество часове извънреден невъзнаграден труд по различни проекти, като пряко или непряко наети лица; - наетите лица получават заплащане само за редовните отработени часове през който и да е ден за продължителен период; - наетите лица полагат допълнителни часове невъзнаграден труд изключително по договори или проекти, по които броят часове труд е надхвърлен.)

· Консултантски/ професионални услуги (Споразуменията не уточняват какви услуги ще предоставят дружествата; въпреки това, те уточняват кой ще предоставя услугите, както и размера на почасовото заплащане за тях. Липсват автобиографии на лицата. Хонорарите за услугите на тези нови дружества са по-високи. Освен това, фактурите от тези дружества за предоставени услуги предоставят неясно описание на услугите и се позовават само на споразумението. Разходите са представени като обща сума, без разбивки по часове, почасова ставка, разходи за път или други разходи. Не са предоставени доклади от пътувания или други обобщаващи доклади. На последно място, на фактурите като пощенски адрес е посочена пощенска кутия и въпросните дружества не присъстват в телефонния указател; не са подписани официални споразумения или договори; въпреки това са заплатени големи суми за „предоставени услуги” въз основа на недостатъчно подробни фактури;  съществуват официални споразумения или договори, но те са неясни що се отнася до предоставяните услуги и липсват каквито и да било други разходооправдателни документи като подробни фактури, доклади от пътувания или проучвания; - заплатените услуги са използвани за неправомерно получаване, разпространение или ползване на информация или данни, защитени със закон или друг нормативен акт; - със заплатените услуги се е целяло да се повлияе неправомерно в посока на удовлетворяване на дадена молба, върху оценката на дадено предложение или оферта, подбора на източниците за възлагане на договор или договарянето на поръчка, изменение или искане; без значение е дали възлагането се прави от главното предприятие изпълнител или от негов подизпълнител; заплатените услуги са получени или предоставени по начин, нарушаващ конкретен статут или правилник, който забранява нелоялните търговски практики или конфликта на интереси.)

· Категории работна сила (От предложението, подадено от даден изпълнител за подновяване на договор за поръчка, плащанията по който зависят от действително вложените часове труд и материали, и който му е бил възлаган ежегодно през последните две години, е видно, че заплатените цени на час са били значително по-ниски от предложените, освен за административната категория. По време на първоначалната тръжна процедура в първоначалната оферта се твърди наличие на целия необходим персонал. След като е спечелил поръчката, изпълнителят наема/прибягва до услугите на служители, наети при по-ниско от предложеното възнаграждение. Квалификацията на някои от новонаетите лица е под изискванията в поканата за представяне на предложения. Изпълнителят е класирал много на брой новонаети лица в категории работна сила, за които те не са притежавали необходимата квалификация. - съществени различия между предложените и действителните единични цени или количества, без съответни промени в обхвата на възложените работи или изискванията по отношение на професионалната квалификация; - сборът от фактурираните дейност по дейност суми неизменно достига фиксирания в договора таван; изключение са случаите, в които в договора или в заявката е посочен броят на часовете, които подлежат на фактуриране; - конкретни лица, предложени за „ключови служители”, не работят по договора; - предложената работна сила не е основана на действително съществуваща работна сила. 

Нарушения на данъчното законодателство

· Договори с доставчици на стоки и услуги, които са договорили цена с ДДС, а във фактури, издадени от изпълнителя, данъкът не се начислява.

· Необичаен брой плащания към един и същи човек или адрес

· Фактури и сметки, издадени от юридически лица/ компании, които не са вписани в търговския регистър и/или регистър БУЛСТАТ

· Индикации за промяна в обстоятелствата, декларирани от бенефициента относно наличието / липсата на икономически характер на дейностите.
· Липса на серийни номера върху фактурите и бележките за доставка/ приемо-предавателните протоколи за стоки, които обикновено съдържат серийни номера (техника, производствени линии и др.)

Други „Червени флагове”
· Възлагане на услуги и стоки, които не са необходими или са повече от необходимото;

· Неадекватно или неточно оценяване на потребностите от услуги;
· Дефиниране на изискванията за доставки така, че само определени изпълнители или доставчици да могат да ги изпълнят;
· Договаряне или закупуване от един единствен източник без разглеждане на алтернативни източници на стоки и услуги;

· Отчети за работа или спецификации за материали, които съответстват на предпочитани изпълнители или на един единствен изпълнител или доставчик;
· Изготвяне на стандарти и условия, за да се ограничи конкуренцията;
· Разделяне на изискванията за обществените поръчки с цел избягване прилагането на нормативните правила за обществените поръчки;
· Изпълнителят или доставчикът дава оферта без адреси;
· Необосновано дисквалифициране на изпълнител или доставчик;
· Пристрастни критерии за оценка на предложенията;
· Възлагане на договор или поръчка за покупка на друг участник в търга, а не на този с най-ниска цена (когато критерият за оценка на офертите е най-ниска цена); 
· Възлагане на договори на изпълнители или доставчици с история за лошо или съмнително изпълнение;
· Неправилно удостоверяване от изпълнителя или доставчика за етапа на завършване на договора или доставката;
· Предоставяне на услуги или материали, които не отговарят на изискванията на договора или поръчката за покупка;
· Приемане на качеството на услуга или материал без сертификат от изпълнителя или от продавача.

